Ek het nou onlangs afgekom op ’n baie goeie artikel op die webtuiste Wheels24 wat vertel watter karre waar vervaardig word.
Die skrywer het tong in die kies geskryf dat die enigste vasteland wat nie motors vervaardig nie, Antartika is, tensy jy drywende ysblokke as ’n motor wil aansien!
Die uitdaging is dus om plaaslik vervaardigde inhoud te gebruik aangesien plaaslike inhoud ’n baie be­lang­rike voorvereiste is vir die in­voerbelastingtoegewings wat die motornywerheid vanaf die regering ontvang.
Een daarvan is geleë in Nigerië wat ’n jaar of twee gelede ons geliefde land verbygesteek het wat die grootte van die ekonomie betref. Daar word die Innoson Motors Umu vervaardig, wat ’n familiegrootte sedan is.
Tesla word tans beskou as die voorloper in die stryd om motors op die pad te sit wat alternatiewe energie gebruik en sonder bestuurders hul weg kan vind.
Japan is die land wat seker die grootste impak het wat motors betref, met Toyota, Mazda, Honda en Nissan, om maar ’n paar te noem. Die Koreane met Kia en Hyundai is besig om wêreldwyd sterk impak te maak, veral op die gebied van gehalte.
Daar word beraam dat 165 000 karre PER DAG in die wêreld vervaardig word. Amper ondenkbaar. ’n Reuse bydrae tot die wêreldkonomie. ’n Dinamiese nywerheid wat baie interessante wendings gaan neem in die volgende 10 jaar.
Ek het baie nagedink oor ’n gedig wat ek in 2014/2015 herhaaldelik probeer skryf het. Dit werk mos so....